आध्यात्मिक प्रगति से मानव कल्याण संभव
संसार की भौतिक प्रगति के बजाए मानव का कल्याण आध्यात्मिक प्रगति से ही संभव है। हमेशा मानव की देह समाप्त होती है। देही कभी नहीं मरता है। शरीर को चेतनता प्रदान करने वाली आत्मा होती है।
धर्मधाम गीता भवन में गीता जयंती महोत्सव पर प्रवचन में यह बात साध्वी सुगनाबाई ने कही। मंगलवार को हुए प्रवचन में उन्होंने कहा अादर्श हिंदुत्व से हिंदुस्तान नाम से पहचाने वाला देश अब विदेशी संस्कृति को अपना रहा है। इससे नैतिक स्तर गिर रहा है। आचार्य रामदयाल महाराज ने कहा आत्मा कभी नष्ट नहीं होती है। जब तक उसे अपने निज स्वरूप का बोध नहीं होता है, कर्मों के अनुसार शरीर बदलती रहती है। हनुमान की उपासना करने वाला सदैव निर्भय रहता है। हनुमान की भक्ति से विषम परिस्थितियों से भी पार पाया जा सकता है। प्रवचन में गीता भवन स्थापना में सहयोग देने वाले अनुरागी बापू का स्मरण किया गया। स्वामी आत्म विद्यानंद महाराज ने मोह बंधन से मुक्त होने की सीख दी। महंत शीतलाई नाथ जलौर वाले भी प्रवचन दिए। गीता भवन निर्माण समिति अध्यक्ष मोहनलाल मरच्या ने विकास कार्यो की जानकारी दी। समारोह में कमल कोठारी, जगदीश चौधरी, सत्यनारायण पलौड, सुरेश डगवार, बंशीलाल टांक, मोहनलाल विजयवर्गीय व अन्य मौज्ूद थे।
प्रवचन के दौरान मौजूद महिलाएं। इनसेट गीता का ज्ञान बताते हुए साध्वी सुगनाबाई।
महोत्सव
hin_Deva hin_Deva hin_Deva hin_Deva mai_Deva